## Odluka o općinskim porezima Općine Vinica

### NN 3/2003 (7.1.2003.), Odluka o općinskim porezima Općine Vinica

# OPĆINA VINICA

25

Na teme­lju
članka 30. Zakona o financira­nju jedinica lokalne i područne (re­gionalne)
samouprave (»Narodne novine« broj 117/93., 69/97., 33/00., 73/00., 127/00. i
59/01., te članka 26. Statuta Općine Vinica (»Službeni vjesnik Varaždinske
županije« broj 19/02.), Općinsko vijeće Općine Vinica na sjednici održanoj dana
22. listopada 2002. godine donijelo je

## ODLUKU

### O OPĆINSKIM POREZIMA OPĆINE VINICA

### I. UVODNE NAPOMENE

Članak 1.

Ovom Odlukom utvrđuju se stope, visina te način
obračuna i plaća­nja općinskih poreza koji su vlastiti izvori prihoda Proračuna
Općine Vinica.

Članak 2.

Općini Vinica pripadaju prihodi od sljedećih
općinskih poreza:

1. prirez porezu na dohodak

2. porez na potroš­nju

3. porez na kuće za odmor

4. porez na nekorištene poduzetničke nekretnine

5. porez na tvrtku ili naziv

6. porez na korište­nje javnih površina

II.
OPĆINSKI POREZI

1. Prirez porezu na dohodak

Članak 3.

Prirez porezu na dohodak plaća se po stopi od 5%.

Osnovicu prireza porezu na dohodak iz stavka 1. ovog
članka čini porez na dohodak ostvaren od obveznika čije je prebivalište ili
uobičajeno boravište na području Općine Vinica.

Članak
4.

Prirez
porezu na dohodak obvezan je obračunati, obustaviti i na propisani uplatni
račun uplatiti poslodavac istodobno s isplatom dohotka.

Prirez
porezu na dohodak plaća se na žiro-račun Proračuna Općine Vinica broj
2391004-1848600004 s odgovarajućim pozivom na broj te uz naznaku MB/JMBG
uplatite­lja.

Ukoliko
obveznik uplate prireza porezu na dohodak dospjeli prirez ne plati u propisanom
roku, prirez se prisilno naplaćuje sukladno odredbama Opće­g poreznog zakona.

2.
Porez na potroš­nju

Članak 5.

Porez na potroš­nju plaća se na potroš­nju alkoholnih
pića (prirodna vina, specijalna vina, vi­njak, rakija i ostala žestoka pića) te
piva i bezalkoholnih pića u ugostite­ljskim objektima, a po stopi od 3%.

Obveznik uplate poreza na potroš­nju iz stavka 1.
ovog članka, pravna je ili fizička osoba koja pruža ugostite­ljske usluge.

Članak 6.

Osnovicu poreza na potroš­nju čini prodajna cijena
pića koje se prodaje u ugostite­ljskim objektima.

Porez na potroš­nju obračunava se na vrijednost
prodanog i naplaćenog pića u toku tjedna, a plaća se u roku od 5 dana po isteku
tjedna.

Članak 7.

Nadzor nad obračunava­njem i plaća­njem poreza na
potroš­nju provode ovlašteni djelatnici Porezne uprave – Ispostave Varaždin.

3.
Porez na kuće za odmor

Članak 8.

Obveznici plaća­nja poreza na kuće za odmor su pravne
ili fizičke osobe koje su vlasnici kuća za odmor.

Kućom za odmor smatraju se svaka zgrada ili dio
zgrade ili stan koji se koristi povremeno ili sezonski.

Kućom za odmor ne smatraju se gospodarstvene zgrade
koje služe za smještaj po­ljoprivrednih strojeva, oruđa ili drugog pribora.

Članak 9.

Korište­nje zgrade ili stana privremeno ili sezonski
određuje se prema prebivalištu vlasnika.

Privremeno prijav­ljiva­nje boravišta ne oslobađa
vlasnika od obveze plaća­nja poreza na kuću za odmor.

Članak 10.

Porez na kuću za odmor koja je u izgrad­nji
(nedovršena) plaća se samo na korisnu površinu dijela kuće koja se može
koristiti.

Članak 11.

Ukoliko postoje dva ili više suvlasnika kuće za
odmor, svaki od ­njih obveznik je uplate poreza na kuću za odmor za dio kuće
koji ima u vlasništvu te svaki zasebno dobiva rješe­nje o razrezu poreza.

Članak 12.

Ukoliko se zgrada koristi i kao gospodarstveni objekt
i kao kuća za odmor, porez se razrezuje samo na dio zgrade koji se koristi za
odmor.

Članak 13.

Porez na kuće za odmor dužne su plaćati i strane
pravne ili fizičke osobe ukoliko im se kuća za odmor nalazi na području Općine
Vinica, a pod istim uvjetima koji su ovom Odlukom propisani i za građane
Republike Hrvatske.

Članak 14.

Porez na kuće za odmor ne plaća se na kuće koje se
zbog starosti i dotrajalosti ne mogu koristiti.

Porez na kuće za odmor ne plaća se za k­lijeti
odnosno za građevinski objekt koji se ne može koristiti za odmor ili oporavak,
već služi isk­ljučivo u svrhu po­ljoprivredne proizvod­nje odnosno prerade i
čuva­nja voća i povrća, s posebnim spremištem za alat i oruđe.

Porez na kuće za odmor ne plaća se na kuće za odmor
za vrijeme dok su u ­njima smješteni prognanici ili izbje­glice.

Članak 15.

Porez na kuće za odmor plaća se u iznosu od 5,00 kn
po četvornom metru korisne površine kuće za odmor.

Poslovi utvrđiva­nja, evidentira­nja, nadzora,
naplate i ovrhe radi naplate poreza na kuće za odmor, u cijelosti se
povjeravaju Poreznoj upravi – Ispostava Varaždin.

Porez na kuće za odmor plaća se u roku od 15 dana od
dana dostave rješe­nja o utvrđiva­nju porezne obveze.

Članak 16.

Svi obveznici poreza na kuće za odmor dužni su
Poreznoj upravi – Ispostava Varaždin ili Jedinstvenom upravnom odjelu Općine
Vinica najkasnije do 31. ožujka godine za koju se utvrđuje porezna obveza,
dostaviti podatke o korisnoj površini, kao i druge podatke potrebne za utvrđiva­nje
porezne obveze.

4.
Porez na nekorištene poduzetničke nekretnine

Članak
17.

Porez
na nekorištene poduzetničke nekretnine plaća se na nekretnine namije­njene obav­lja­nju
poduzetničke djelatnosti koje se ne koriste (proizvodni i drugi poslovni
prostori).

Pod
nekorištenim poduzetničkim nekretninama smatraju se one nekretnine u kojima se
djelatnost ne obav­lja najma­nje godinu dana.

Obveznik
plaća­nja poreza na nekorištene poduzetničke nekretnine pravna je ili fizička
osoba, vlasnik nekretnina.

Članak
18.

Osnovica
za razrez poreza na nekorištene poduzetničke nekretnine korisna je površina
nekretnine izražena u m˛.

Porez
na nekorištene poduzetničke nekretnine plaća se 15,00 kn/m˛ korisne površine.

Članak
19.

Porez
na nekorištene poduzetničke nekretnine ne plaća se za nekretnine koje su u
vlasništvu Općine ili su povjerene na privremeno uprav­lja­nje Općini, kao i na
nekretnine koje su u svojstvu kulturnog dobra sukladno odredbama Zakona o zaštiti
i očuva­nju kulturnih dobara.

Općinsko
poglavarstvo može posebnom Odlukom osloboditi vlasnika nekorištene poduzetničke
nekretnine obveze plaća­nja poreza, a u slučaju više sile, prirodnih nepogoda
ili druge zapreke ­njihovom korište­nju.

Članak 20.

Poslovi evidentira­nja, utvrđiva­nja, nadzora,
naplate i ovrhe radi naplate povjeravaju se Poreznoj upravi – Ispostavi
Varaždin.

Obveznici poreza na nekorištene poduzetničke
nekretnine dužni su Poreznoj upravi – Ispostavi Varaždin ili Jedinstvenom
upravnom odjelu Općine Vinica dostaviti podatke o nekorištenim poduzetničkim
nekretninama najkasnije do 31. ožujka u godini za koju se utvrđuje porez.

Porez na nekorištene poduzetničke nekretnine plaća se
u roku od 15 dana od dana primitka rješe­nja o utvrđenoj obvezi.

5.
Porez na tvrtku ili naziv

Članak 21.

Porez na tvrtku ili naziv plaćaju godiš­nje pravne
ili fizičke osobe koje su obveznici plaća­nja poreza na dobit ili poreza na
dohodak te su re­gistrirani za obav­lja­nje određene djelatnosti na području
Općine Vinica, a prema sljedećim kriterijima:

1. Poduzeća – pravne
osobe koje obav­ljaju proizvodnu dje­latnost:

    a) s više od 20 zaposlenih                                  –
1.000,00 kn

    b) s ma­nje od 20 zaposlenih                                  –
400,00 kn

2. Pravne osobe s područja ugostite­ljstva
i turizma

    – za svaku poslovnu jedinicu                                 –
500,00 kn

3. Fizičke osobe koje obav­ljaju samostalnu
djelatnost:

    a) samostalni ugostite­lji                                         –
500,00 kn

    b) trgovine                                                            –
400,00 kn

    c) proizvodne djelatnosti                                       –
400,00 kn

    d) uslužne djelatnosti                                             –
300,00 kn

    e) ostali                                                                –
200,00 kn

4. Skladišta pravnih i fizičkih osoba                           –
400,00 kn

5. Druge pravne osobe                                             –
300,00 kn

Članak 22.

Poslovi razreza, obračuna i naplate poreza na tvrtku
povjeravaju se Poreznoj upravi – Ispostava Varaždin.

Porez na tvrtku ili naziv plaća se u roku od 15 dana
od dana primitka rješe­nja kojim je porez utvrđen.

U pogledu razreza, naplate, žalbe i obnove postupka,
zastare, kaznenih i postupovnih odredbi, shodno se primje­njuju odredbe Opće­g
poreznog zakona.

6.
Porez na korište­nje javnih površina

Članak 23.

Porez na korište­nje javne površine plaćaju pravne
ili fizičke osobe koje koriste javne površine.

Članak 24.

Porez na korište­nje javnih površina plaća se po danu
na dan utvrđiva­nja obveze po m2 korisne površine za:

– prodajne stolove i klupe – 5,00 kn/m2

– zabavišta i sl.              – 10,00 kn/m2

Razrez,
obračun i naplatu ovog poreza vrši Jedinstveni upravni odjel Općine Vinica.
Obveznici plaća­nja poreza na korište­nje javnih površina iz ovog članka,
plaćaju i naknadu za korište­nje javne površine utvrđenu posebnom Odlukom.

Članak 25.

Porez na korište­nje javnih površina plaća se za
sljedeće namjene mjesečno u sljedećim iznosima:

a) za ­ljetne terase          – 20,00 kn/m2

b) kioske                        – 3,00 kn/m2

Razrez, obračun i naplata ovog poreza povjerava se
Poreznoj upravi – Ispostavi Varaždin.

Svi korisnici javne površine iz ovog članka dužni su
do 31. ožujka tekuće godine nadležnoj Poreznoj upravi ili Jedinstvenom upravnom
odjelu Općine Vinica prijaviti namjeru korište­nja javne površine, korisnu
površinu koju namjeravaju koristiti te vrijeme korište­nja, a koje može trajati
od 1. svib­nja do 30. rujna.

Članak 26.

Ova Odluka stupa na snagu danom objave u »Službenom
vjesniku Varaždinske županije«.

Odredbe Odluke koje se odnose na razrez i naplatu
prireza porezu na dohodak i poreza na nekorištene poduzetničke nekretnine poči­nju
se primje­njivati od 1. siječ­nja 2003. godine.

Poreznoj upravi – Ispostava Varaždin za obav­lja­nje
poslova iz ove Odluke pripada naknada sukladno Suglasnosti Ministarstva
financija.

Stupa­njem na snagu ove Odluke, prestaje važiti
Odluka o porezima Općine Vinica (»Službeni vjesnik Županije Varaždinske« broj
2/94. i 4/95.).

Klasa: 003-05/02-01/17
Urbroj: 2186/011-01-02-1
Vinica, 22. listopada 2002.

Predsjednik
Općinskog vijeća Općine Vinica
**Marijan Kovačić,** v. r.

Odluka, NN 3/2003-25